CELEX: 32014D0437
Language: da
Date: 2014-07-04 00:00:00
Title: 2014/437/EU: Kommissionens gennemførelsesafgørelse af 4. juli 2014 om fastsættelse af EU-tilskuddet til de udgifter, Tyskland har afholdt i 2012 og 2013 til finansiering af aktioner af hastende karakter til bekæmpelse af aviær influenza (meddelt under nummer C(2014) 4441)

8.7.2014   
            
            
               DA
            
            
               Den Europæiske Unions Tidende
            
            
               L 199/9
            
         KOMMISSIONENS GENNEMFØRELSESAFGØRELSE
   af 4. juli 2014
   om fastsættelse af EU-tilskuddet til de udgifter, Tyskland har afholdt i 2012 og 2013 til finansiering af aktioner af hastende karakter til bekæmpelse af aviær influenza
   
      
         (meddelt under nummer C(2014) 4441)
      
   
   (Kun den tyske udgave er autentisk)
   
      (2014/437/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 3, stk. 4, og artikel 4, stk. 1, og
   ud fra følgende betragtninger:
   
               (1)
            
            
               I henhold til artikel 84 i Europa-Parlamentets og Rådets forordning (EU, Euratom) nr. 966/2012 (2) skal der forud for indgåelsen af en forpligtelse til at afholde en udgift over Unionens budget foreligge en finansieringsafgørelse, som angiver de vigtigste elementer i den foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
            
         
               (2)
            
            
               Der er ved beslutning 2009/470/EF fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. I artikel 4, stk. 2, i beslutningen fastsættes betingelserne for at få EU-tilskud til udryddelse af aviær influenza, og i artikel 4, stk. 3, i samme beslutning fastsættes, hvor stor en andel af de afholdte udgifter til aktioner af hastende karakter der skal dækkes af EU-tilskuddet.
            
         
               (3)
            
            
               Ved Kommissionens forordning (EF) nr. 349/2005 (3) fastsættes reglerne om udbetaling af EU-tilskud til aktioner af hastende karakter til udryddelse af visse sygdomme hos dyr, herunder aviær influenza. I artikel 7 i forordningen fastsættes, hvilken dokumentation der skal fremlægges af den medlemsstat, som anmoder om tilskud, og fristerne for indgivelse af denne dokumentation.
            
         
               (4)
            
            
               Ved Kommissionens gennemførelsesafgørelse 2013/775/EU (4) fastsættes et EU-tilskud til Tysklands udgifter til aktioner af hastende karakter til bekæmpelse af aviær influenza i 2012 og 2013. I henhold til artikel 1, stk. 2, i gennemførelsesafgørelsen skal størrelsen af EU-tilskuddet fastsættes ved en senere afgørelse. I henhold til artikel 2 i gennemførelsesafgørelsen udbetales der en første rate til Tyskland på 500 000,00 EUR.
            
         
               (5)
            
            
               Den 17. december 2013 indgav Tyskland en officiel anmodning om godtgørelse vedlagt en finansieringsrapport, dokumentation og en epidemiologisk rapport om hver bedrift, hvor dyr er blevet slået ned eller destrueret. Anmodningen om godtgørelse for 2012 beløber sig til 22 886,55 EUR. Efter gennemgang af den indsendte dokumentation blev et beløb på 705,00 EUR imidlertid anset for ikke at være støtteberettiget i henhold til artikel 5 i forordning (EF) nr. 349/2005.
            
         
               (6)
            
            
               Den 28. januar 2014 indgav Tyskland en officiel anmodning om godtgørelse vedlagt en finansieringsrapport, dokumentation og en epidemiologisk rapport om hver bedrift, hvor dyr er blevet slået ned eller destrueret. Anmodningen om godtgørelse for 2013 beløber sig til 1 030 738,92 EUR. Efter gennemgang af den indsendte dokumentation blev et beløb på 29 168,15 EUR imidlertid anset for ikke at være støtteberettiget i henhold til artikel 5 i forordning (EF) nr. 349/2005.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   EU-tilskuddet til de udgifter, Tyskland har afholdt i 2012 og 2013 til finansiering af aktioner til udryddelse af aviær influenza, fastsættes til 1 023 752,32 EUR.
   Artikel 2
   Den del af tilskuddet, der mangler at blive udbetalt, efter at den allerede udbetalte første rate på 500 000,00 EUR er fratrukket, fastsættes til 523 752,32 EUR.
   Artikel 3
   Denne afgørelse, der udgør en finansieringsafgørelse i overensstemmelse med artikel 84 i forordning (EU, Euratom) nr. 966/2012, er rettet til Forbundsrepublikken Tyskland.
   
      Udfærdiget i Bruxelles, den 4. juli 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).
   
      (3)  Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (EUT L 55 af 1.3.2005, s. 12).
   
      (4)  Kommissionens gennemførelsesafgørelse 2013/775/EU af 17. december 2013 om EU-tilskud til aktioner af hastende karakter til bekæmpelse af aviær influenza i Tyskland, Italien og Nederlandene i 2012 og 2013 og i Danmark og Spanien i 2013 (EUT L 343 af 19.12.2013, s. 44).